**LIETUVOS RESPUBLIKOS Ekonomikos ir inovacijų MINISTRAS**

**įsakymas**

**DĖL LIETUVOS RESPUBLIKOS EKONOMIKOS IR INOVACIJŲ MINISTRO 2016 M. BIRŽELIO 21 D. ĮSAKYMO NR. 4-427 „dėl 2014–2020 metų europos sąjungos fondų investicijų veiksmų programos 1 prioriteto „mokslinių tyrimų, eksperimentinės plėtros ir inovacijų skatinimas“ priemonės   
Nr. 01.2.1-LVPA-V-830 „SmartParkas LT“ projektų finansavimo sąlygų aprašo nr. 1**

**patvirtinimo“ PAKEITIMO**

2019 m. rugsėjo 13 d. Nr. 4-528

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu:

1. P a k e i č i u 2014–2020 metų Europos Sąjungos fondų investicijų veiksmų programos   
1 prioriteto „Mokslinių tyrimų, eksperimentinės plėtros ir inovacijų skatinimas“ priemonės   
Nr. 01.2.1-LVPA-V-830 „SmartParkas LT“ projektų finansavimo sąlygų aprašą Nr. 1, patvirtintą Lietuvos Respublikos ekonomikos ir inovacijų ministro 2016 m. birželio 21 d. įsakymu Nr. 4-427 „Dėl 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-830 „SmartParkas LT“ projektų finansavimo sąlygų aprašo Nr. 1

patvirtinimo“:

1.1. Pakeičiu 9 punktą ir jį išdėstau taip:

„9. Priemonės tikslas – sukurti ir (arba) išplėtoti pramonės parkų bei LEZ infrastruktūrą ir taip sudaryti sąlygas pritraukti tiesioginių užsienio investicijų sumaniosios specializacijos srityse.“

1.2. Pakeičiu 11 punktą ir jį išdėstau taip:

„11. Pagal Apraše nurodytas remiamas veiklas valstybės projektų sąrašą (-us) numatoma sudaryti 2016 metų II ketvirtį, 2019 metų IV ketvirtį. Valstybės projektų sąraše (-uose) nurodomas paraiškų finansuoti projektą pateikimo įgyvendinančiajai institucijai terminas – ne ilgesnis nei iki 2019 m. gruodžio 20 dienos.“

1.3. Pakeičiu 18 punktą ir jį išdėstau taip:

„18. Projektas turi atitikti šiuos specialiuosius projektų atrankos kriterijus, patvirtintus   
2014–2020 metų Europos Sąjungos fondų investicijų veiksmų programos stebėsenos komiteto   
2016 m. vasario 18 d. nutarimu Nr. 44P-12.1(14) ir 2019 m. rugpjūčio 8 d. protokoliniu sprendimu Nr. 44P-8(44):

18.1. Projektas turi atitikti Investicijų skatinimo ir pramonės plėtros 2014–2020 metų programos veiksmų plano, patvirtinto Lietuvos Respublikos ekonomikos ir inovacijų ministro   
2015 m. rugsėjo 2 d. įsakymu Nr. 4-554 „Dėl Investicijų skatinimo ir pramonės plėtros   
2014-2020 metų programos veiksmų plano patvirtinimo“ (toliau – Veiksmų planas), 2.5 arba   
2.6 papunkčius (vertinama, ar projektas, jo veiklos ir projekto vykdytojas atitinka Veiksmų plano   
2.5 arba 2.6 papunkčius).

18.2. Projektas atitinka Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“ (toliau – Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programa), nuostatas ir bent vieno prioriteto įgyvendinimo tematiką (vertinama, ar projektas atitinka Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatas ir bent vieno prioriteto įgyvendinimo tematiką).

18.3. Pritraukti investuotojai į pramonės parką arba LEZ yra įmonės, vykdančios MTEPI veiklas ir atitinkančios Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatas ir bent vieno prioriteto įgyvendinimo tematiką (vertinama, ar pareiškėjas pateikė pagrįstą koncepciją, kad pareiškėjas projekto įgyvendinimo metu ir 5 metus po projekto veiklų įgyvendinimo užtikrins, kad pagal priemonę „SmartParkas LT“ į pramonės parką arba LEZ pritraukti investuotojai bus įmonės, vykdančios MTEPI veiklas ir atitinkančios Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatas ir bent vieno prioriteto įgyvendinimo tematiką).“

1.4. Pakeičiu 27.1.6 papunktį ir jį išdėstau taip:

„27.1.6. turi būti parengta koncepcija, kaip įgyvendinant projektą ir 5 metus po projekto finansavimo pabaigos bus užtikrinta, kad į pramonės parką ar LEZ bus pritraukta užsienio įmonių, vykdančių MTEPI veiklas ir atitinkančių Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatas ir bent vieno prioriteto įgyvendinimo tematiką (toliau – užsienio įmonių pritraukimo koncepcija) (Aprašo   
4 priedas);“.

1.5. Pakeičiu 31 punktą ir jį išdėstau taip:

„31. Jei Aprašo 10.1 papunktyje nustatyta veikla vykdoma naujai įsteigtame (t. y. kai pramoninio parko steigimo procedūros Lietuvos Respublikos investicijų įstatymo nustatyta tvarka yra užbaigtos po Aprašo patvirtinimo) pramonės parke ar naujai įsteigtoje LEZ (t. y. kai LEZ steigimo procedūros Lietuvos Respublikos laisvųjų ekonominių zonų pagrindų įstatymo nustatyta tvarka baigtos po Aprašo patvirtinimo), visos į pramonės parką ar LEZ pritrauktos užsienio įmonės turi vykdyti MTEPI sumaniosios specializacijos srityse. Jei pramonės parko ar LEZ infrastruktūra ir susisiekimo komunikacijos buvo iš dalies įrengtos kitomis, o ne Priemonės lėšomis, tokiu atveju užsienio įmonių, veikiančių pramonės parke ar LEZ ir vykdančių MTEPI veiklas sumaniosios specializacijos srityse, dalis, skaičiuojant procentais nuo visų pramonės parke ar LEZ veikiančių įmonių, turi būti lygi arba didesnė už investuotų Priemonės lėšų dalį, skaičiuojant procentais nuo visų į pramonės parko ar LEZ infrastruktūrą ir susisiekimo komunikacijas investuotų lėšų. Šis įsipareigojimas nurodomas užsienio įmonių pritraukimo koncepcijoje (Aprašo 4 priedas) ir perkeliamas į projekto sutartį.“

1.6. Pakeičiu 61.9 papunktį ir jį išdėstau taip:

„61.9. patvirtintus paskutinių finansinių metų metinių finansinių ataskaitų rinkinius arba patvirtintus įmonių grupės metinių konsoliduotųjų finansinių ataskaitų rinkinius, jei juos pareiškėjas ir partneris (-iai), jei projektas įgyvendinamas kartu partneriu (-iais), privalo rengti pagal Lietuvos Respublikos įmonių grupių konsoliduotosios finansinės atskaitomybės įstatymo nuostatas (netaikoma pareiškėjui ir partneriui (-iams), jeigu projektas įgyvendinamas kartu su partneriu (-iais), kurie yra pateikę metinių finansinių ataskaitų rinkinius Juridinių asmenų registrui);“.

1.7. Pakeičiu 82 punktą ir jį išdėstau taip:

„82. Projekto vykdytojas įsipareigoja teikti Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos, MTEPI prioritetų ir MTEPI prioritetų veiksmų planų įgyvendinimo stebėsenai ir vertinimui atlikti reikalingą informaciją stebėseną ir poveikio vertinimą atliekančioms institucijoms, nurodytoms Mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių plėtros ir jų prioritetų įgyvendinimo stebėsenos ir poveikio vertinimo bei verslo subjektų ir mokslo ir studijų institucijų bendradarbiavimo skatinimo tvarkos apraše, patvirtintame Lietuvos Respublikos švietimo ir mokslo ministro ir Lietuvos Respublikos ūkio ministro 2014 m. gruodžio 15 d. įsakymu Nr. V-1218/4-911 „Dėl Mokslinių tyrimų ir eksperimentinės (socialinės, kultūrinės) plėtros ir inovacijų raidos (sumanios specializacijos) krypčių plėtros ir jų prioritetų įgyvendinimo stebėsenos ir poveikio vertinimo bei verslo subjektų ir mokslo ir studijų institucijų bendradarbiavimo skatinimo tvarkos aprašo patvirtinimo.“

1.8. Pakeičiu 1 priedo 5.1 papunktį ir jį išdėstau taip:

|  |  |  |  |
| --- | --- | --- | --- |
| „5.1. Pareiškėjas ir partneris (-iai) yra juridiniai asmenys, juridinio asmens filialai, atstovybės (toliau – juridinis asmuo) arba fiziniai asmenys, kaip nustatyta projektų finansavimo sąlygų apraše.“ |  |  |  |

1.9. Pakeičiu 1 priedo 5.4 papunktį ir jį išdėstau taip:

|  |  |  |  |
| --- | --- | --- | --- |
| „5.4. Pareiškėjui ir partneriui (-iams) nėra apribojimų gauti finansavimą:  5.4.1. pareiškėjui ir partneriui (-iams), kurie yra juridiniai asmenys, nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės ir (arba) ekonominės veiklos arba jis (jie) nėra likviduojamas (-i), nėra priimtas kreditorių susirinkimo nutarimas bankroto procedūras vykdyti ne teismo tvarka *(ši nuostata netaikoma biudžetinėms įstaigoms)* arba pareiškėjui ir partneriui (-iams), kurie yra fiziniai asmenys, nėra iškelta byla dėl bankroto, nėra pradėtas ikiteisminis tyrimas dėl ūkinės ir (arba) ekonominės veiklos;  5.4.2. paraiškos pateikimo dieną pareiškėjas ir partneris (-iai) galutiniu teismo sprendimu ar galutiniu administraciniu sprendimu nėra pripažinti nevykdančiais pareigų, susijusių su mokesčių ar socialinio draudimo įmokų mokėjimupagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruoti juridiniai asmenys ar užsienyje gyvenantys fiziniai asmenys *(ši nuostata netaikoma įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, ir pareiškėjams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*;  5.4.3. paraiškos vertinimo metu pareiškėjas ir partneris (-iai), kurie yra fiziniai asmenys, arba pareiškėjo ir partnerio (-ių), kurie yra juridiniai asmenys, vadovas, pagrindinis akcininkas (turintis daugiau nei 50 proc. akcijų) ar savininkas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbo ar kitų su prekyba žmonėmis susijusių nusikalstamų veikų, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą arba realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) ES finansiniams interesams *(šis apribojimas netaikomas, jei pareiškėjo arba partnerio (-ių) veikla yra finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, taip pat Europos investicijų fondui ir Europos investicijų bankui)*;  5.4.4. paraiškos vertinimo metu pareiškėjui ir partneriui (-iams), jei jie perkėlė gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra *(ši nuostata nėra taikoma viešiesiems juridiniams asmenims)*;  5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo *(ši nuostata nėra taikoma viešiesiems juridiniams asmenims)*;  5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*;  5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata netaikoma, kai pareiškėjas yra fizinis asmuo; ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui)*. | Informacijos šaltiniai: paraiška, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos, Juridinių asmenų registro duomenys, taip pat kita viešajai įstaigai Lietuvos verslo paramos agentūrai (toliau – įgyvendinančioji institucija) prieinama informacija.  Vertinant atitiktį šiam vertinimo aspektui, vadovaujamasi pareiškėjo (partnerio) pateikta deklaracija.  Pareiškėjo (partnerio) deklaracijoje pateiktų teiginių dėl atitikties šiam vertinimo aspektui nurodytų apribojimų tikrumas tikrinamas atrankiniu būdu vidaus procedūrų apraše nustatyta tvarka.“ |  |  |

1.10. Pakeičiu 1 priedo 8.1 papunktį ir jį išdėstau taip:

|  |  |  |  |
| --- | --- | --- | --- |
| „8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai (arba ES, kai vykdomos projektų veiklos pagal reglamento (ES)  Nr. 1303/2013 9 straipsnio pirmosios pastraipos  1 punktą) ir projektas atitinka bent vieną iš šių sąlygų:  8.1.1. iš Europos regioninės plėtros fondo ir Sanglaudos fondo bendrai finansuojamo projekto veiklų, vykdomų ne Lietuvos Respublikoje, o ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos, informavimo, komunikacijos ir ES struktūrinių fondų matomumo didinimo veiklos;  8.1.2. iš Europos socialinio fondo bendrai finansuojamo projekto veiklos vykdomos:  - ES teritorijoje;  - ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše;  8.1.3. vykdomos techninės paramos projektų veiklos. | Projekto veiklų vykdymo teritorija turi atitikti Aprašo 24 punkte nustatytus reikalavimus.  Informacijos šaltinis – paraiška.“ |  |  |

1.11. Pakeičiu 3 priedo 3.1 papunktį ir jį išdėstau taip:

|  |  |  |  |  |  |
| --- | --- | --- | --- | --- | --- |
| „3.1. | Ar pareiškėjas / projekto vykdytojas vykdo veiklą žuvininkystės ir akvakultūros sektoriuje, kuriam taikomas 2013 m. gruodžio 11 d. Europos Parlamento ir Tarybos reglamentas (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000 (OL 2013 L 354, p. 1)?“ |  |  |  |  |

1.12. Pakeičiu 4 priedo 2 punktą ir jį išdėstau taip:

„**2. Koncepcija kaip įgyvendinant projektą ir 5 metus po projekto finansavimo pabaigos bus užtikrinta, kad į pramonės parką ar laisvosiose ekonominėse zonose (toliau – LEZ) bus pritraukta užsienio įmonių, vykdančių mokslinių tyrimų, eksperimentinės plėtros ir inovacijų (toliau – MTEPI) veiklas ir atitinkančių Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio   
30 d. nutarimu Nr. 411 „Dėl Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos patvirtinimo“ (toliau – Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programa), nuostatas ir bent vieno prioriteto įgyvendinimo tematiką (naudojama Aprašo 18.3 papunktyje nurodytam kriterijui įvertinti):**

|  |
| --- |
| **Pareiškėjas pateikia koncepciją, kaip įgyvendinant projektą ir 5 metus po projekto finansavimo pabaigos bus užtikrinta, kad į pramonės parką ar LEZ bus pritraukta užsienio įmonių, vykdančių MTEPI veiklas ir atitinkančių Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatas ir bent vieno prioriteto įgyvendinimo tematiką.** |
| **Rekomenduotinas koncepcijos turinys:**  **2.1. Užsienio įmonių, vykdančių MTEPI sumaniosios specializacijos srityse, paieška (toliau – užsienio įmonės):**  2.1.1. Aprašytos užsienio įmonių paieškos tikslinės rinkos ir užsienio įmonių tikslinės grupės.  2.1.2. Aprašytos užsienio įmonių paieškos formos:  2.1.2.1. naudojimasis specializuotomis duomenų bazėmis (pvz., „Orbis“ ir „fDi Markets“);  2.1.2.2. bendradarbiavimas su mokslo ir verslo bendruomene;  2.1.2.3. dalyvavimas specializuotose (tiksliniuose) renginiuose;  2.1.2.4. tiesioginiai kontaktai;  2.1.2.5. bendradarbiavimas su viešąja įstaiga „Investuok Lietuvoje“;  2.1.2.6. kitos.  2.1.3. Aprašyta numatoma nuosekli rinkodaros ir komunikacinė veikla, kuria siekiama pritraukti užsienio įmonių.  **2.2. *Ex-ante* užsienio įmonių vykdomos veiklos atitikties Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatoms ir atitikties bent vieno prioriteto įgyvendinimo tematikai vertinimas (toliau – *ex-ante* vertinimas):**  2.2.1. Aprašyti administraciniai gebėjimai atlikti *ex-ante* vertinimą (pvz., pareiškėjo (partnerio) darbuotojai, perkama ekspertų paslauga ar kt.);  2.2.2. Aprašytas *ex-ante* vertinimo organizavimas (dokumentai ar duomenys, kuriais remiamasi atliekant *ex-ante* vertinimą, *ex-ante* vertinimo procedūros (pvz., jei perkamos ekspertų paslaugos, nurodoma, kad atliekamos viešųjų pirkimų procedūros, po kurių ekspertai pagal sudarytas sutartis pateikia ekspertines išvadas), *ex-ante* vertinimo terminai ir kt.).  **2.3. *Ex-post* (įgyvendinant projektą ir 5 metus po projekto finansavimo pabaigos) užsienio įmonių vykdomos veiklos atitikties Prioritetinių mokslinių tyrimų ir eksperimentinės plėtros ir inovacijų raidos (sumaniosios specializacijos) prioritetų įgyvendinimo programos nuostatoms ir atitikties bent vieno prioriteto įgyvendinimo tematikai vertinimas (toliau – *ex-post* vertinimas):**  2.3.1. Aprašyti administraciniai gebėjimai atlikti *ex-post* vertinimą (pvz., pareiškėjo (partnerio) darbuotojai, perkama ekspertų paslauga ar kt.);  2.3.2. Aprašytas *ex-post* vertinimo organizavimas (dokumentai, duomenys, faktai, kuriais remiamasi atliekant ex-post vertinimą, *ex-post* vertinimo procedūros, terminai, reguliarumas ir kt.).  **2.4. Nurodoma, ar 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-V-830 „SmartParkas LT“ projektų finansavimo sąlygų aprašo Nr. 1  10.1 papunktyje nustatyta veikla:**  2.4.1. vykdoma įkurtame naujame pramonės parke ar laisvojoje ekonominėje zonoje LEZ (tokiu atveju visos į pramonės parką ar LEZ pritrauktos užsienio įmonės turi vykdyti MTEPI sumaniosios specializacijos srityse);  2.4.2. vykdoma pramonės parke ar LEZ, kurių infrastruktūra ir susisiekimo komunikacijos buvo iš dalies įrengtos kitomis (ne priemonės) lėšomis (tokiu atveju užsienio įmonių, veikiančių pramonės parke ar LEZ ir vykdančių MTEPI veiklas sumaniosios specializacijos srityse, dalis, skaičiuojant procentais nuo visų pramonės parke ar LEZ veikiančių įmonių, turi būti lygi arba didesnė už investuotų priemonės lėšų dalį, skaičiuojant procentais nuo visų į pramonės parko ar LEZ infrastruktūrą ir susisiekimo komunikacijas investuotų lėšų).“ |
|  |

2. N u s t a t a u, kad šio įsakymo 1.9 papunktis įsigalioja 2019 m. spalio 1 d.

Energetikos ministras, pavaduojantis

ekonomikos ir inovacijų ministrą Žygimantas Vaičiūnas

Parengė

Ekonomikos ir inovacijų ministerijos Europos Sąjungos

investicijų koordinavimo departamento

Europos Sąjungos investicijų planavimo skyriaus

vyriausioji specialistė

Agnė Petrauskaitė